קרלי סיימון

קרלי סיימון (באנגלית: Carly Simon; נולדה ב-25 ביוני 1943) היא מוזיקאית וזמרת פופ אמריקאית ממוצא יהודי. קרלי סיימון נולדה בשנת 1945, בעיר ניו יורק שבארצות הברית למשפחה מהמעמד הגבוה, אביה היה איש עסקים מצליח ומוציא לאור, ממייסדי הוצאת הספרים סיימון ושוסטר, אחת מחמש הוצאות הספרים הגדולות ביותר בארצות הברית, שתחביבו היה נגינה בפסנתר. אימה הייתה זמרת ופעילה לזכויות האזרח, האב ממוצא יהודי גרמני, והאם קתולית. את דרכה המוזיקלית החלה בגיל 19, עת הקימה עם אחותה לוסי, את הצמד "האחיות סיימון". בשנת 1964 יצא אלבומן הראשון "הכירו את האחיות סיימון". באותה השנה יצא גם אלבומן השני, ובשנת 1969 הוקלט אלבומן השלישי והאחרון שהוקדש כולו לשירי ילדים (בשנת 1973 יצא האלבום בגרסה עדכנית לצליל של שנות ה-70). בשנת 1968 הצטרפה ללהקה "זיכרון הפיל" (Elephant's Memory), הידועה יותר כלהקת הליווי הניו-יורקית של ג'ון לנון ויוקו אונו בהופעותיו ברחבי ארצות הברית. בשנת 1971 הקליטה שיר סולו ראשון לפסקול של סרט הקולנוע של הבמאי מילוש פורמן, התפשטות (Taking Off), בו גם קיבלה תפקיד משנה. באותה השנה יצא אלבום הבכורה שלה כסולנית, שנקרא בפשטות "קרלי סיימון". האלבום כלל להיט שהצליח להגיע לראשי מצעדי הפזמונים והביא לכך שעוד באותה שנה הוקלט אלבומה השני "צפייה" (Anticipation). בסופה של אותה שנה זכתה סיימון בפרס גראמי למוזיקאית הצעירה. ייחודה מבין הזמרות הרבות, היא העובדה שכתבה והלחינה את מרבית שיריה וכן ניגנה בכולם. סיימון נחשבת לאחת מהזמרות היוצרות הבולטות של המחצית הראשונה של שנות ה-70' אז החלה תופעה זו של זמרות-יוצרות. בשנת 1972 נישאה למוזיקאי ג'יימס טיילור. מנישואין אלו נולדו לה שני ילדים. בשנת 1983 התגרשו השניים. הפריצה הגדולה שלה התרחשה בשנת 1973 עם הוצאת אלבומה השלישי "ללא סודות" (No Secrets). אלבום זה הכיל מספר רב של להיטים והתארחו בו מספר רב של מוזיקאים. בין המוזיקאים שהתארחו באלבום ניתן למנות את פול מקרטני ואשתו לינדה מקרטני, מיק ג'אגר, קט סטיבנס, קלאוס פורמן, הפסנתרן ניקי הופקינס, המעבד התזמורתי פול בקמסטר ונגן כלי ההקשה ריי קופר. להיטה הגדול ביותר שיצא מאלבומה זה היה You're So Vain. שיר זה הגיע למקום הראשון במצעדי הפזמונים (וביניהם של הבילבורד, במשך 3 שבועות). במהלך השנים המשיכה ליצור ולהקליט עשרות אלבומים, אם כי ברמה פחותה מאלה עימם פרצה לתודעה. ב-1988 זכתה בפרס אוסקר ובפרס גלובוס הזהב על כתיבת וביצוע השיר "Let the River Run" עבור הסרט "נערה עובדת". בשנת 1994 היא שיתפה פעולה עם אנדראס פולנוויידר וכתבה שיר לאלבומו החדש. בשנת 2005 הפתיעה באלבום גרסאות לשירים ישנים שנקרא Moonlight Serenade. האלבום הגיע למקום ה-7 במצעדי המכירות וכן זכה למועמדות לפרס גראמי בקטגוריית הפופ המסורתי. את סיבוב ההופעות שבא בעקבות האלבום המצליח, פתחה סיימון במופע מפואר באולם המופעים שבספינת התענוגות קווין מרי 2. המופע תועד והוצא בגרסת DVD. Boys in the Trees, Flatiron Books, 2015 Touched by the Sun: My Friendship with Jackie, Farrar, Straus and Giroux, 2019 מדיה וקבצים בנושא קרלי סיימון בוויקישיתוף אתר האינטרנט הרשמי של קרלי סיימון קרלי סיימון, ברשת החברתית פייסבוק קרלי סיימון, ברשת החברתית אקס (טוויטר) קרלי סיימון, ברשת החברתית אינסטגרם קרלי סיימון, סרטונים בערוץ היוטיוב קרלי סיימון, במסד הנתונים הקולנועיים IMDb (באנגלית) קרלי סיימון, באתר AllMovie (באנגלית) קרלי סיימון, באתר Rotten Tomatoes (באנגלית) קרלי סיימון, במסד הנתונים הקולנועיים KinoPoisk (ברוסית) קרלי סיימון, באתר אפל מיוזיק (באנגלית) קרלי סיימון, באתר ספוטיפיי קרלי סיימון, באתר סאונדקלאוד (באנגלית) קרלי סיימון, באתר Last.fm (באנגלית) קרלי סיימון, באתר AllMusic (באנגלית) קרלי סיימון, באתר MusicBrainz (באנגלית) קרלי סיימון, באתר דיזר קרלי סיימון, באתר Discogs (באנגלית) קרלי סיימון, באתר Songkick (באנגלית) קרלי סיימון, באתר Genius קרלי סיימון, באתר SecondHandSongs קרלי סיימון, באתר בילבורד (באנגלית) קרלי סיימון, באתר טיידל (באנגלית) קרלי סיימון, באתר אנציקלופדיה בריטניקה (באנגלית) Carly Simon | Biography, Songs, Albums, & Facts, Encyclopedia Britannica (באנגלית)